Bandeira dos aborixes australianos.
Unha **bandeira étnica** é unha bandeira que simboliza un certo grupo étnico. As bandeiras étnicas adoitan introducirse na comunidade étnica a través dos respectivos movementos étnicos culturais ou políticos. Son populares entre as diásporas, as minorías étnicas e algunhas maiorías étnicas, especialmente nos países multiétnicos.

Historia
--------

Bandeira dos xitanos.
Do mesmo xeito que o propio concepto da bandeira nacional dun estado, o de "bandeira étnica" é moderno, xurdindo por primeira vez a finais do século XIX; de feito, as bandeiras nacionais dos estados-nación son en si mesmas "bandeiras étnicas", e moitas veces son usadas polas minorías étnicas dos estados veciños, especialmente no contexto do irredentismo (por exemplo, a bandeira da República de Albania usada como "bandeira étnica albanesa" polos albaneses de Kosovo).

As bandeiras étnicas úsanse a miúdo no irredentismo, representando a "bandeira nacional" dun estado proposto ou non recoñecido. As primeiras bandeiras deste tipo foron deseñadas a finais do século XIX, como a bandeira vasca (1894) ou a "Bandeira de Sión" utilizada para simbolizar o sionismo a partir de 1898, que se converteu na bandeira nacional de Israel 50 anos despois.

A maioría das primeiras bandeiras étnicas implican unha conexión cun estado non recoñecido reivindicado polas respectivas etnias, como a bandeira do Kurdistán que se orixinou como bandeira da efémera República de Ararat (1927). Unha bandeira do pobo hispánico foi deseñada en 1932.

Tino rangatiratanga, bandeira étnica maorí.
Alternativamente, unha "bandeira étnica" pode representar un pannacionalismo, como a bandeira panárabe que se orixina como bandeira da revolta árabe durante a primeira guerra mundial, a bandeira proposta do paneslavismo (1848), paniranismo ou panturquismo.

O concepto de usar bandeiras étnicas para simbolizar grupos étnicos dentro dun estado multiétnico, non necesariamente relacionado co irredentismo, fíxose popular a finais do século XX, como a bandeira aborixe australiana (1971), a bandeira asiria (1971), a bandeira xitana (1971), a bandeira bérber (década de 1970), a bandeira saami (1986) ou a bandeira maorí (1990). O deseño de bandeiras étnicas ou tribais fíxose moi popular dende a década de 1990, especialmente para o seu uso en liña, e na súa maioría non teñen ningún tipo de status "oficial" e deben ser xulgados en función do seu uso de feito. A bandeira dun estado soberano adoita ser vista e utilizada como bandeira étnica de facto polo seu pobo.

Notas
-----

1. ↑  "La bandera olvidada que representa a toda la Hispanidad". *ABC Spain* (en castelán). 11 de outubro de 2015. Consultado o 29 de xuño de 2019.
2. ↑  Abū Khaldūn Sati' al-Husri, *The days of Maysalūn: A Page from the Modern History of the Arabs*, Sidney Glauser Trans. (Washington D.C.: Middle East Institute, 1966), 46.
3. ↑  Gabriella Elgenius (2007). Thomas Hylland Eriksen, ed. *Flag, Nation and Symbolism in Europe and America*. Richard Jenkins. Routledge. p. 27. ISBN 978-1-134-06696-4. Consultado o 30 de novembro de 2015.
4. ↑  "The Origins and Description of the Assyrian Flag" by Homer Ashurian, Assyrian Universal Alliance, 03-1999 Arquivado 17 de febreiro de 2009 en Wayback Machine.
5. ↑  Myers, Brian Reynolds (2011). "North Korea's state-loyalty advantage.". *Free Online Library*. Arquivado dende o orixinal o 20 de maio de 2018. Consultado o 29 de maio de 2018. Judging from the yin-yang flag's universal popularity in South Korea, even among those who deny the legitimacy of the Republic of Korea, it evidently evokes the [Korean race] race first and the [South Korean] state second.
6. ↑  Myers, Brian Reynolds (20 de decembro de 2017). "North Korea’s Unification Drive". *Sthele Press*. Consultado o 9 de xaneiro de 2018. When the average [South Korean] man sees the [South Korean] flag, he feels fraternity with [ethnic] Koreans around the world.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bandeira étnica Modificar a ligazón no Wikidata*** |

### Outros artigos

* Lista de bandeiras

### Bibliografía

* Znamierowski, Alfred (2001). *The World Encyclopedia of Flags*. Londres, Reino Unido: Hermes House.